Ο **Γιαν Ρομπάουτς Ι** (φλαμανδικά: **Jan Rombouts I** ή **Jan Rombauts I** (εναλλακτικά το μικρό όνομα συναντάται και ως Johannes) (περ. 1480, Λέουβεν – 1535, Λέουβεν) ήταν Φλαμανδός ζωγράφος, υαλογράφος, σχεδιαστής, χαράκτης και σχεδιαστής υαλογραφιών, με θρησκευτική θεματολογία.

Η Αγία Μαργαρίτα της Αντιοχείας

Βίος
----

Οι λεπτομέρειες της ζωής του Γιαν Ρομπάουτς είναι ασαφείς. Υπέγραφε τις εργασίες του με τα αρχικά "IVR" και "IANR" και επί μακρό χρονικό διάστημα είχε εσφαλμένα ταυτοποιηθεί με τον Γιαν φαν Ρίλλαερτ ΙΙ, τον κύριο ζωγράφο του Λέιντεν. Στο παλαιότερο αρχειακό έγγραφο στο οποίο αναφέρεται ο Ρομπάουτς χρονολογείται από το 1508 και σε αυτό αναγράφεται ως *Johannes Rombouts pictor*. Δραστηριοποιήθηκε κυρίως στη γενέτειρα πόλη του Λέουβεν.

Ο γιος του, Γιαν Ρομπάουτς ΙΙ έγινε επίσης ζωγράφος. Η θυγατέρα του, Μαρί, νυμφεύτηκε τον Γιαν Βίλλεμς, ζωγράφο από το Λέιντεν. Ήταν μικρανεψιός του υαλογράφου Κλάες Ρομπάουτς. Ο Γιαν Ρομπάουτς ήταν διευθυντής στον διοικητικό μηχανισμό της πόλης και υπηρέτησε και στο Διευθυντήριο του Τάγματος των Αντωνίνων (Canonici Regulares Sancti Antonii).

Ο γιος του (1505-1559) εργάστηκε στο εργαστήριο του πατέρα του και έλαβε δημόσια αξιώματα στην πόλη, υπηρετώντας ως δημοτικός σύμβουλος. Καταγράφεται, ωστόσο, ως υαλογράφος μόνον ο γιος, αλλά οι μαρτυρίες φαίνεται να συντείνουν στο ότι και ο πατέρας ήταν επίσης υαλογράφος.

Έργο
----

Η Μεταστροφή του Αγίου Παύλου (λεπτομέρεια)
Ο Γιαν Ρομπάουτς θεωρείται ως σημαντικός εκσυγχρονιστής μέσω των πολύπλοκων συνθέσεών του, των κινούμενων μορφών του, τη ζωηρή και πολύχρωμη παλέτα του, το λεπτολόγο βλέμμα του με προσοχή στις λεπτομέρειες και τα ψευδοαναγεννησιακά αρχιτεκτονικά στοιχεία που απεικονίζει. Με τον τρόπο αυτό προλείανε το έδαφος για τις καινοτομίες του Μπέρναρντ φαν Ορλέι και τη Σχολή της Αμβέρσας στο Λέουβεν. Ταυτόχρονα, κατάφερε να παραμείνει πιστός στις παραδόσεις του διάσημου συμπολίτη του Ντίρικ Μπάουτς.

Σήμερα πιστεύεται ότι το έργο του περιλαμβάνει τέσσερις πίνακες, υπό μορφή ρετάμπλ με πτέρυγες διπλής όψεως και ένα κεντρικό πάνελ, επτά χαρακτικά, ένα σχέδιο της "Κρίσης του Σολομώντα" σε ξύλινο πάνελ, ένα σχεδίασμα (vidimus) για τετράφυλλο παράθυρο μιας εκκλησίας στο Άμστερνταμ - σήμερα στο Ρέικσμουζεουμ και λίγα περισσότερα από δυο δωδεκάδες χρωματισμένα παράθυρα, μερικά από τα οποία πιστεύεται ότι έγιναν απλώς με βάση τα σχέδιά του και δεν τα ζωγράφισε ο ίδιος.

Τα κυριότερα έργα του σε πάνελ είναι οι πτέρυγες ενός αποσυναρμολογημένου ρετάμπλ με θέμα τη "Μεταστροφή του Αγίου Παύλο" και την "Πτώση του Σίμωνος του Μάγου", που σήμερα βρίσκονται στο "M Museum στο Λέουβεν. Είναι μνημειώδη και σε κλασικιστικό ύφος.

Τα χαρακτικά του έχουν εμφανή την επιρροή των συγχρόνων του Άλμπρεχτ Ντύρερ και Λούκας φαν Λέιντεν.

Ένα υπογραμμένο με αρχικά σχέδιο που τιτλοφορείται "Η Κρίση του Σολομώντα" (Gemäldegalerie, Staatliche Museen, Βερολίνο), χρονολογούμενο από το 1528, αποτελεί σχεδίασμα για γυάλινο πάνελ. Τα επιχρωματισμένα γυαλιά από την πρώην Καρτουσιανή μονή στο Λέουβεν (σήμερα στο Μητροπολιτικό Μουσείο Νέας Υόρκης και στη *Riverside Church* αποδίδονται στον Ρομπάουτς και στο εργαστήριό του.

Δείτε επίσης
------------

* Κατάλογος Φλαμανδών ζωγράφων

Παραπομπές
----------

Προετοιμασία για τη Σταύρωση, επιχρωματισμένο γυαλί
1. ↑  (Ολλανδικά) *RKDartists*. rkd.nl/explore/artists/67879. Ανακτήθηκε στις 27  Αυγούστου 2017.
2. 1 2  Jan Rombouts (I)[*νεκρός σύνδεσμος*] στο Ολλανδικό Ίδρυμα για την Ιστορία της Τέχνης (Ολλανδικά)
3. 1 2 3 4  Dan Ewing, *Review of Yvette Bruijnen, Jan Rombouts: The Discovery of an Early Sixteenth-Century Master in Louvain (Ars Nova 16). Turnhout: Brepols Publishers 2011* Αρχειοθετήθηκε 2015-09-24 στο Wayback Machine. in: historians of netherlandish art, Vol. 30, No. 2 November 2013, σσ. 35-36
4. 1 2  Till-Holger Borchert, *Review of Jan Rombouts: The Discovery of an Early Sixteenth-Century Master in Louvain by Yvette Bruijnen*, Renaissance Quarterly, Vol. 65, No. 2 (Summer 2012), pp. 548-549, Published by: The University of Chicago Press on behalf of the Renaissance Society of America
5. ↑  Signed, Jan R. A Renaissance master rediscovered Αρχειοθετήθηκε 2016-03-04 στο Wayback Machine. on Codart

Περαιτέρω ανάγνωση
------------------

* Yvette Bruijnen, Jan Rombouts: The Discovery of an Early Sixteenth-Century Master in Louvain (Ars Nova 16). Turnhout: Brepols Publishers 2011, 312 pp, fully illustrated. ISBN 978-2-503-52569-3.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιαν Ρομπάουτς Ι** |

* Stained glass windows by Jan Rombouts I in the Metropolitan Museum of Art

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 310666842
* BNF: cb16540064x (data)
* BPN: 79271009
* NKC: jo2016900974
* RKD: 67879

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |